S/S Elsa S

S/S Elsa S oli suomalaisen varustaja Ernst Sohnin omistuksissa vuosina 1936–1942 ollut höyryrahtilaiva. Laiva valmistettiin Campbelltownin telakalla Englannissa. 
Laivan ensimmäinen nimi oli S/S Anna, ja sen kotisatamana oli vuosina 1910–1915 nykyisessä Liettuassa sijaitseva Klaipėda, joka tuolloin kuului Saksalle ja oli nimeltään Memel. Vuonna 1936 laivan osti Suomeen laivanvarustaja Ernst Sohn, ja sen kotisatamaksi tulivat Helsinki (1937–1939), Viipuri (1940) ja Pori (1941). 

Ernst Sohn myi laivan 1942 sveitsiläisille, jolloin sen dramaattisiin käänteisiin kuului sen uppoaminen elokuussa 1944 Marseillen satamassa Ranskan armeijan vapauttaessa Marseillen kaupungin yhdessä amerikkalaisten joukkojen kanssa Natsi-Saksan asevoimilta. Hylky nostettiin kuitenkin ylös ja korjattiin kuntoon jo seuraavana vuonna ja myytiin eteenpäin Panamaan. Myöhemmin se palasi taas Suomeen ja sai uudelleen tutun kuuloisen nimen, tällä kertaa S/S Elsana. Se romutettiin Travemündessä 1958 palveltuaan jälleen 10 vuotta Suomessa.

Historia 

 1910 - 1915: "S/S Anna", J.Weiss, Memel, Saksa.
 1915 - 1920: "S/S Weser", Schleppschiff Ges. Unterweser. Bremen, Saksa
 1920 - 1921: "S/S Weser", The Shipping Controller. U.K.
 1921 - 1936: "S/S Alhama", Mossgiel S.B.Co.Ltd(J. Bruce & Co) Glasgow, U.K.
 1936 - 1942: "S/S Elsa S", Rederi Sohn Ab (Oy Ernst Sohn Ltd) Helsinki, Suomi
 1942 - 1945: "S/S Albula",  Swiss Shipping Co.Ltd., Basel, Sveitsi
 1944: Laiva upposi 21-28.8-1944 välisenä aikana Marseillessa, Traverse d'Arenc:en satamassa Ranskan armeijan vapauttaessa yhdessä amerikkalaisten joukkojen kanssa natsien miehittämän Marseillen kaupungin. 
 1945: Laiva nostettiin sataman pohjasta ja myytiin eteenpäin Panamalaiselle omistajalle toisen maailmansodan päätyttyä.
 1945 - 1948: "S/S Audaz", Ramon Mari Pino, Madrid, Panama
 1948 - 1958: "S/S Elsa", Rauman Meriliikenne Oy (Seppinen & Kemppi Oy) Rauma, Suomi.
 1958: Alus myytiin lopulta suomalaisten toimesta Travemündeen, jossa se romutettiin 15.5.1958.

Lähteet

Höyrylaivat
Itämeren hylyt